Document ID: 31979R1979

IR-REGOLAMENT TAL-KUMMISSJONI (KEE)
Nru 1979/79
tal-5 ta' Settembru 1979
li jemenda, rigward l-applikazzjoni tagħhom fuq il-varjeta' tat-tabakk prodott fil-Komunità, ir-Regolamenti (KEE) Nru 1727/70, (KEE) Nru 1728/70, (KEE) Nru 2603/71, (KEE) Nru 638/74 u (KEE) Nru 410/76
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 727/70 tal-21 ta' April 1970 dwar l-organizzazzjoni komuni tas-suq fit-tabakk mhux maħdum (1), kif l-aħħar emendat mir-Regolament (KEE) Nru 1579/79 (2), u partikolarment l-ewwel subparagrafu ta' l-Artikolu 3(3), u l-Artikoli 5(6), 6 (10) u 7 (4) tiegħu,
Wara li kkunsidrat ir-Regolament tal-Kunsill (KEE) Nru 16971/71 tas-26 ta' Lulju 1971 dwar l-iffinanzjar ta' l-ispiża ta' l-intervent dwar it-tabakk mhux maħdum (3), kif emendat mir-Regolament (KEE) Nru 330/74 (4), u partikolarment l-Artikolu 6(2) tiegħu,
Billi r-Regolament tal-Kunsill (KEE) Nru 1581/79 ta' l-24 ta' Lulju 1979 li jistabbilixxi għall-ħsad ta' l-1979 il-prezzijiet normali, il-prezzijiet ta' l-intervent u l-premiums mogħtija lix-xerrejja tat-tabakk tal-weraq u l-prezz derivat ta' l-intervent tat-tabakk f'balal (5), li jemenda l-lista tal-varjetajiet tat-tabakk prodott fil-Komunitàu d-definizzjoni tar-riferenzi tal-kwalitajiet tagħhom mid-dħul fis-seħħ ta' l-organiżżazzjoni komuni tas-suq tat-tabakk mhux maħdum sabiex iġibhom in linea mar-realta' komuni ta' dan is-suq; billi, għalhekk, l-emendi jridu jsiru fuq dawn il-linji fir-Regolamenti d-dispożizzjonijiet li jirreferu għall-varjetajiet differenti u l-kwalitajiet tar-riferenzi tat-tabakk partikolarment:
Ir-Regolament tal-Kummissjoni (KEE) Nru 1727/70 tal-25 ta' Awissu 1970 dwar il-proċedura ta' l-intervent għat-tabakk mhux maħdum (6), kif l-aħħar emendat mir-Regolament (KEE) Nru 1566/78 (7),
Ir-Regolament tal-Kummissjoni (KEE) Nru 1728/70 tal-25 ta' Awissu 1970 li jistabbilixxi l-iskaletti taż-żidiet u t-tnaqqis fil-prezzijiet tat-tabakk mhux maħdum (8), kif l-aħħar emendat mir-Regolament (KEE) Nru 784/77 (9),
Ir-Regolament tal-Kummissjoni (KEE) Nru 2603/71 tas-6 ta' Diċembru 1971 dwar ir-regoli dettaljati għall-konklużjoni tal-kuntratti għall-ewwel ipproċessar u l-preparazzjoni tas-suq tat-tabakk miżmum mill-aġenziji ta' l-intervent (10), kif l-aħħar emendat mir-Regolament (KEE) Nru 1018/79 (11),
Ir-Regolament tal-Kummissjoni (KEE) Nru 638/74 ta' l-20 ta' Marzu 1974 li jistabbilixxi t-tolleranza massima għat-telf fil-kwantita' li jirriżulta mill-ħażna tat-tabakk mhux maħdum mill-aġenziji ta' l-intervent (12),
Ir-Regolament tal-Kummissjoni (KEE) Nru 410/76 tat-23 ta' Frar 1976 li jistabbilixxi t-telf massimu permess fit-toqol in konnessjoni mas-sorveljanza ta' l-ewwel ipproċessar u l-preparazzjoni tas-suq tat-tabakk (13);
Billi l-miżuri provduti f'dan ir-Regolament huma skond l-opinjoni tal-Kumitat ta' Ġestjoni tat-Tabakk mhux Maħdum,
ADOTTAT DAN IR-REGOLAMENT:
Artikolu 1
L-Annessi I, II u IV tar-Regolament (KEE) Nru 1727/70 għandhom jinbidlu rispettivament bl-Annessi I, II u III ta' dan ir-Regolament.
Artikolu 2
L-Annessi I, u II tar-Regolament (KEE) Nru 1728/70 għandhom jinbidlu rispettivament bl-Annessi IV u V ta' dan ir-Regolament.
Artikolu 3
L-Anness tar-Regolament (KEE) Nru 2603/71 għandu jinbidel bl-Anness VI ta' dan ir-Regolament.
Artikolu 4
L-Anness tar-Regolament (KEE) Nru 638/74 għandu jinbidel bl-Anness VII ta' dan ir-Regolament.
Artikolu 5
L-Anness tar-Regolament (KEE) Nru 410/76 għandu jinbidel bl-Anness VIII ta' dan ir-Regolament.
Artikolu 6
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropew.
Għandu japplika l-ewwel darba għat-tabakk mhux maħdum mill-ħsad ta' l-1979.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, il-5 ta' Settembru 1979.

Labels: 3
17